ddrg/super_eurlex huggingface dataset:
Uredba Komisije (ES) št. 2452/2000

z dne 7. novembra 2000

o spremembi Uredbe (ES) št. 2808/98 o podrobnih pravilih za uporabo kmetijsko-monetarnega sistema za euro v kmetijstvu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2799/98 z dne 15. decembra 1998 o kmetijsko-monetarni ureditvi za euro [1] in zlasti člena 9 Uredbe,

ob upoštevanju naslednjega:

(1) Člen 5 Uredbe (ES) št. 2799/98 predvideva možnost odobritve kmetijsko-monetarne pomoči za ukrepe strukturne ali okoljske narave takrat, kadar je veljavni menjalni tečaj na datum uveljavitve nižji od poprej veljavnih.

(2) Zgoraj navedeni ukrepi so določeni v členu 10 Uredbe Komisije (ES) št. 2808/98 z dne 22. decembra 1998 o podrobnih pravilih za uporabo kmetijsko-monetarnega sistema za euro v kmetijstvu [2], kakor je bila spremenjena z Uredbo (ES) št. 1410/1999 [3].

(3) Vendar pa Uredba Sveta (ES) št. 1257/1999 z dne 17. maja 1999 o podpori razvoja podeželja iz Evropskega kmetijskega usmerjevalnega in jamstvenega sklada(EKUJS) ter o spremembah in razveljavitvi nekaterih uredb [4] uvaja nove ukrepe strukturne ali okoljske narave.

(4) Sedanja napotila je treba ustrezno nadomestiti z drugimi, ki izhajajo iz Uredbe (ES) št. 1257/1999.

(5) Ukrepi, predvideni v tej uredbi, so v skladu z mnenji zadevnih upravljalnih odborov –

SPREJELA NASLEDNJO UREDBO:

Člen 1

Členu 10(3) Uredbe (ES) št. 2808/98 se doda naslednje:

"ali tisti iz poglavij II, IV, V, VI ali VIII Uredbe Sveta (ES) št. 1257/1999 [5]."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. novembra 2000

Za Komisijo

Franz Fischler

Član Komisije

[1] UL L 349, 24.12.1998, str. 1.

[2] UL L 349, 24.12.1998, str. 36.

[3] UL L 164, 30.6.1999, str. 53.

[4] UL L 160, 26.6.1999, str. 80.

[5] UL L 160, 26.6.1999, str. 80.

--------------------------------------------------
Uredba Komisije (ES) št. 620/2000

z dne 23. marca 2000

o spremembah Uredbe Sveta (ES) št. 1722/1999 glede uvoza trde pšenice in ostankov nekaterih žit s poreklom iz Maroka

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1722/1999 z dne 29. julija 1999 o uvozu otrobov in drugih ostankov, dobljenih pri presejanju, mletju in drugi obdelavi nekaterih žit, s poreklom iz Alžirije, Maroka in Egipta, in o uvozu trde pšenice s poreklom iz Maroka [1] in zlasti člena 6 Uredbe,

ob upoštevanju naslednjega:

(1) Ugodnosti, priznane s Sporazumom o sodelovanju med Evropsko skupnostjo in Marokom, veljavnim od leta 1978, glede uvoza otrobov in trde pšenice s poreklom iz Maroka so se izvajale z Uredbo (ES) št. 1722/1999.

(2) Ta sporazum o sodelovanju se od 1. marca 2000 nadomesti z Evropsko-sredozemskim sporazumom o pridružitvi med Evropskimi skupnostmi in njihovimi državami članicami [2] na eni strani in Kraljevino Maroko na drugi strani. Ugodnosti, ki izhajajo iz prejšnjega Sporazuma o sodelovanju, se iztečejo na ta dan.

(3) Zaradi tega je treba spremeniti Uredbo (ES) št. 1722/1999 tako, da se črta kakršno koli sklicevanje na proizvode s poreklom iz Maroka.

(4) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Uredba (ES) št. 1722/1999 se spremeni:

1. Člen 1 se nadomesti z naslednjim besedilom:

"Člen 1

Ta uredba predpisuje določbe, ki se uporabljajo za posebne režime za uvoz otrobov in drugih ostankov, dobljenih pri presejanju, mletju ali drugi obdelavi nekaterih žit, s poreklom iz Alžirije in Egipta."

2. Člen 2 se nadomesti z naslednjim:

"Člen 2

Carine, ki se uporabljajo za uvoz v Skupnost otrobov in drugih ostankov, dobljenih pri sejanju, mletju ali drugi obdelavi nekaterih žit, ki spadajo v oznake KN 23023010 do 23024090 in s poreklom iz Alžirije, znašajo 40 % zneska, določenega v Skupni carinski tarifi, znižanega za 7,25 EUR na tono."

3. Člen 4 se nadomesti z naslednjim:

"Člen 4

Člena 2 in 3 se uporabljata za ves uvoz, za katerega lahko uvoznik predloži dokazilo, da je Alžirija obračunala oziroma je Egipt obračunal izvozno dajatev v skladu s členom 21 Sporazuma o sodelovanju z Alžirijo oziroma členom 20 Sporazuma o sodelovanju z Egiptom."

4. Člen 5 se črta.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. marca 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. marca 2000

Za Komisijo

Franz Fischler

Član Komisije

[1] UL L 203, 3.8.1999, str. 16.

[2] UL L 70, 18.3.2000, str. 2.

--------------------------------------------------
Uredba Komisije (ES) št. 1560/2000

z dne 17. julija 2000

o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu z maslom in smetano

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga z mlekom in mlečnimi proizvodi [1], nazadnje spremenjene z Uredbo (ES) št. 1040/2000 [2], in zlasti člena 10 Uredbe,

ob upoštevanju naslednjega:

(1) Uredba Komisije (ES) št. 2771/1999 z dne 16. decembra 1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu z maslom in smetano [3], predpisuje določbe o dostavi, uskladiščenju, skladiščenju in izskladiščenju masla. Zaradi jasnosti za izvajalce bi bilo treba obstoječe določbe ponovno oblikovati, zlasti pa bi bilo treba natančno opredeliti zahteve, ki se nanašajo na stroške skladiščenja in nadzor masla po pogodbah za zasebno skladiščenje.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Uredba (ES) št. 2771/1999 se spremeni:

1. Drugi in tretji pododstavek člena 17(2) se nadomestita z naslednjim:

"Stroški skladiščenja, ki se plačajo, se določijo na podlagistandardnih zneskov za stroške uskladiščenja, odstranitve in skladiščenja, določenih na podlagi člena 6 Uredbe Sveta št. 1883/78 [4]."

2. Člen 33(3) se nadomesti z naslednjim:

"3. Ob koncu obdobja pogodbenega skladiščenja pristojna agencija z vzorčenjem preveri težo in istovetnost. Vendar pa se lahko ta pregled opravi, ko se maslo izskladiši, kadar se maslo po poteku najdaljšega pogodbenega časa še vedno skladišči.

Za namene pregleda iz prvega pododstavka pogodbenik obvesti pristojno agencijo, pri čemer navede obravnavane skladiščne serije vsaj pet delovnih dni pred:

(i) koncem najdaljšega obdobja pogodbenega skladiščenja 210 dni ali

(ii) pred začetkom postopkov izskladiščenja, kadar se proizvodi odstranijo v 210 dneh ali po tem obdobju.

Država članica lahko sprejme krajši rok kot pet delovnih dni."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. julija 2000

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 118, 19.5.2000, str. 1.

[3] UL L 333, 24.12.1999, str. 11.

[4] UL L 216, 5.8.1978, str. 1.

--------------------------------------------------
Uredba Sveta (ES) št. 1670/2000

z dne 20. julija 2000

o spremembi Uredbe (ES) št. 1255/1999 o skupni ureditvi trga za mleko in mlečne proizvode

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju mnenja Odbora regij,

ob upoštevanju naslednjega:

(1) Člen 14 Uredbe Sveta (ES) št. 1255/1999 [4] predvideva pomoč Skupnosti za oskrbo učencev v izobraževalnih ustanovah z mlekom in mlečnimi proizvodi, katere cilj je spodbujati uživanje mleka pri mladih. Ocena tega ukrepa je pokazala, da ima shema razdeljevanja mleka v izobraževalnih ustanovah določen, čeravno omejen, vpliv na ravnotežje trga z mlekom in mlečnimi proizvodi. Ocena dalje poudarja, da bi v primeru, če bi se ukrep ukinil in bi se breme oskrbe otrok v šolah s subvencioniranim mlekom preneslo na države članice, razpoložljivost in s tem potrošnja mlečnih proizvodov v izobraževalnih ustanovah še bolj zmanjšali. Zato je v skladu s cilji skupne kmetijske politike, da se ta ukrep nadaljuje, čeprav ob zmanjšani pomoči Skupnosti.

(2) Države članice bi morale biti sposobne dopolniti pomoč Skupnosti z nacionalnim prispevkom, po potrebi z davkom, pobranim od sektorja za proizvodnjo mleka in mlečnih proizvodov –

SPREJEL NASLEDNJO UREDBO:

Člen 1

Odstavka 2 in 3 člena 14 Uredbe (ES) št. 1255/1999 se nadomestita z:

"2. Poleg pomoči Skupnosti lahko države članice dodelijo nacionalno pomoč za oskrbo učencev v izobraževalnih ustanovah s proizvodi, opredeljenimi v odstavku 1. Države članice lahko financirajo svojo nacionalno pomoč z dajatvijo v sektorju za proizvodnjo mleka in mlečnih proizvodov, ali s kakšnim drugim prispevkom sektorja za proizvodnjo mleka in mlečnih proizvodov.

3. Pri polnem mleku je pomoč Skupnosti enaka 75 % ciljne cene za mleko. Pri drugih mlečnih proizvodih se zneski pomoči določijo ob upoštevanju sestavin mleka v zadevnih proizvodih."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba se uporablja od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 2000.

Za Svet

Predsednik

F. Parly

[1] UL C 89, 28.3.2000, str. 22.

[2] Mnenje z dne 3. maja 2000 (še ni bilo objavljeno v Uradnem listu).

[3] Mnenje z dne 27. aprila 2000 (še ni bilo objavljeno v Uradnem listu).

[4] UL L 160, 26.6.1999, str. 48. Uredba, kakor je bila spremenjena z Uredbo (ES) št. 1040/2000 (UL L 118, 19.5.2000, str. 1).

--------------------------------------------------
Uredba Komisije (ES) št. 2786/2000

z dne 19. decembra 2000

o spremembi Uredbe (ES) št. 1623/2000 o določitvi podrobnih izvedbenih pravil za Uredbo (ES) št. 1493/1999 o skupni ureditvi trga za vino ob upoštevanju tržnih mehanizmov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1] in zlasti člena 33 Uredbe,

ob upoštevanju naslednjega:

(1) Člen 63 Uredbe Komisije (ES) št. 1623/2000 [2], kakor je bila spremenjena z Uredbo (ES) št. 2409/2000 [3], določa pravila za uporabo destilacije, kakor predvideva člen 29 Uredbe (ES) št. 1493/1999, odstavek 4 navedenega člena pa določa datume za obvestila o pogodbah, sklenjenih za takšno destilacijo, ki jih države članice pošiljajo dvakrat na mesec. Da bi upoštevali praznike okoli božiča v nekaterih državah članicah, je treba datum prvega obvestila v januarju prestaviti.

(2) Prvi pododstavek člena 100(2)(b) Uredbe (ES) št. 1623/2000 določa nekatere gornje meje za izgube alkohola, ki so dopustne pri proizvodih, destiliranih iz vina, v različnih fazah skladiščenja in transporta. Drugi in tretji pododstavek navedenega odstavka določata predpise za kombinirano uporabo teh meja. Ti predpisi so napačni in jih je treba popraviti.

(3) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Členu 63(4) Uredbe (ES) št. 1623/2000 se doda naslednji stavek:

"Vendar pa se januarja to obvestilo pošlje na deseti namesto na peti dan meseca."

Člen 2

1. Drugi pododstavek člena 100(2)(b) Uredbe (ES) št. 1623/2000 se nadomesti z naslednjim:

"Peti in/ali šesti odstotkovni delež se lahko doda drugemu in tretjemu deležu."

2. Tretji pododstavek člena 100(2)(b) Uredbe (ES) št. 1623/2000 se nadomesti z naslednjim:

"Sedmi in/ali osmi odstotkovni delež se lahko doda četrtemu deležu."

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2000

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 194, 31.7.2000, str. 45.

[3] UL L 278, 31.10.2000, str. 3.

--------------------------------------------------
Uredba Komisije (ES) št. 1576/2000

z dne 19. julija 2000

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb", določenem v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1509/2000 [2], in zlasti člena 6(3) in (4) uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 sta Nemčija in Švedska poslali Komisiji vlogi za registracijo imen kot geografskih označb.

(2) V skladu s členom 6(1) navedene uredbe je ugotovljeno, da vlogi izpolnjujeta vse zahteve iz tega člena in zlasti vsebujeta vse zahtevane informacije v skladu s členom 4 Uredbe.

(3) Komisija je prejela ugovore po členu 7 Uredbe (EGS) št. 2081/92 glede imen, navedenih v Prilogi k tej uredbi po objavi v Uradnem listu Evropskih skupnosti [3], vendar je ocenila, da so neutemeljene in zato nesprejemljive, ker ne izkažejo v zadostni meri, da imena ne izpolnjujejo kriterijev iz navedene uredbe.

(4) Imeni je zato treba vnesti v Register zaščitenih označb porekla in zaščitenih geografskih označb in se zaščitita po vsej Skupnosti kot zaščiteni geografski označbi.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1338/2000 [5] –

SPREJELA NASLEDNJO UREDBO:

Člen 1

Imeni v Prilogi k tej uredbi se dodata Prilogi k Uredbi (ES) št. 2400/96 in vneseta kot zaščiteni geografski označbi (ZGO) v "Register zaščitenih označb porekla in zaščitenih geografskih označb" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 2000

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 174, 13.7.2000, str. 7.

[3] UL C 263, 17.9.1999, str. 4; 2.9.1999, str. 3.

[4] UL L 327, 18.12.1996, str. 11.

[5] UL L 154, 27.6.2000, str. 5.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Kruh, fino pecivo, slaščice in drugi pekovski izdelki

NEMČIJA

Meißner Fummel (ZGO)

ŠVEDSKA

Skånsk spettkaka (ZGO)

--------------------------------------------------
Uredba Sveta (ES) št. 1336/2000

z dne 19. junija 2000

o spremembi Uredbe (EGS) št. 2075/92 o skupni ureditvi trga za surovi tobak

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Člen 9(3) Uredbe (EGS) št. 2075/92 [3] predvideva, da se proizvodne kvote dodelijo sorazmerno s povprečnimi količinami, dostavljenimi v treh letih pred zadnjo letino.

(2) Člen 9(4) navedene uredbe določa, da se pred potekom roka za sklenitev pogodb o pridelovanju državam članicam lahko dovoli, da prenesejo dele svojih količin po jamstvenem pragu na druge skupine sort v skladu z odstavkom 3. Besede "v skladu z odstavkom 3" so bile prevzete iz določbe, sprejete pred ukrepom za prenos. Sklicevanje na odstavek 3 v odstavku 4 naj se zato izbriše zaradi dejstva, da do prenosov po odstavku 3 ne more priti brez neugodnega vpliva na proizvajalce, ki potem, ko so jim že bile dodeljene proizvodne kvote v sorazmerju s povprečno dostavljeno količino v treh letih pred letom zadnje letine, zaprosijo za pridelovanje drugih sort glede na povpraševanje na trgu. Uporaba sklicevanja na odstavek 3 bi dejansko pomenila, da bi se prenesene količine dodelile proizvajalcem v sorazmerju s povprečnimi količinami, ki so jih dostavili v treh letih pred letom zadnje letine, brez upoštevanja pridobljenih pravic proizvajalca, ki zaprosi za prenos.

(3) Obravnavani ukrep naj se uporablja od letine 1999 –

SPREJEL NASLEDNJO UREDBO:

Člen 1

Prvi pododstavek člena 9(4) Uredbe (EGS) št. 2075/92 se spremeni:

"Pred potekom roka za sklenitev pogodb o pridelovanju se državam članicam lahko dovoli, da prenesejo del količin po jamstvenem pragu na druge skupine sort."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od letine 1999.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. junija 2000

Za Svet

Predsednik

L. Capoulas Santos

[1] UL C 108, 7.4.1998, str. 87.

[2] Mnenje z dne 15. marca 2000 (še ni bilo objavljeno v Uradnem listu).

[3] UL L 215, 30.7.1992, str. 70. Uredba, kakor je bila nazadnje spremenjena z Uredbo (ES) št. 660/1999 (UL L 83, 27.3.1999, str. 10).

--------------------------------------------------
Uredba Komisije (ES) št. 2461/2000

z dne 8. novembra 2000

o spremembi Uredbe (ES) št. 2138/97 o razmejitvi homogenih proizvodnih območij oljčnega olja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 136/66/EGS z dne 22. septembra 1966 o skupni ureditvi trga za olja in masti [1], kakor je bila nazadnje spremenjena z Uredbo (ES) št. 2702/1999 [2],

ob upoštevanju Uredbe Sveta (EGS) št. 2261/84 z dne 17. julija 1984 o določitvi splošnih pravil dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja [3], kakor je bila nazadnje spremenjena z Uredbo (ES) št. 1639/98 [4], in zlasti člen 19 Uredbe,

ob upoštevanju naslednjega:

(1) Člen 18 Uredbe (EGS) št. 2261/84 predpisuje, da morajo biti na podlagi podatkov, ki jih dostavijo države članice proizvajalke, donosi oljk in oljčnega olja vezani na homogena območja proizvodnje.

(2) Območja proizvodnje so določena v Prilogi k Uredbi Komisije (ES) št. 2138/97 [5], kakor je bila nazadnje spremenjena z Uredbo (ES) št. 2224/2000 [6]. Iz upravnih in strukturnih razlogov naj se za tržno leto 1999/2000 spremenijo homogena območja proizvodnje v Grčiji.

(3) Ukrepi, predvideni s to uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Točka C v prilogi k Uredbi (ES) št. 2138/97 se spremeni:

v nomosu"Ηρακλείου":

- občine "Κασσάνω", "Νιπηδητού" in "Παναγιάς" se črtajo z območja 3,

- občine "Αφρατίου", "Εμπάρου", "Καραβάδου", "Μάρας", "Μηλιαράδου" in "Ξενιάκου" se črtajo z območja 4,

- ustanivi se novo območje, imenovano "območje 10", ki ga tvorijo občine "Αφρατίου", "Εμπάρου", "Καραβάδου", "Κασσάνων", "Μάρας", "Μηλιαράδου", "Νιπηδητού", "Ξενιάκου" in "Παναγιάς",

- občina "Προφήτη Ηλία" se črta z območja 9 in vključi v območje 2.

Člen 2

Ta Uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. novembra 2000

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 327, 21.12.1999, str. 7.

[3] UL L 208, 3.8.1984, str. 3.

[4] UL L 210, 28.7.1998, str. 38.

[5] UL L 297, 31.10.1997, str. 3.

[6] UL L 253, 7.10.2000, str. 16.

--------------------------------------------------
Uredba Komisije (ES) št. 2882/2000

z dne 27. decembra 2000

o spremembi Uredbe (ES) št. 2331/97 o posebnih pogojih za dodelitev izvoznih nadomestil za nekatere proizvode iz prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], ter zlasti člena 13(12) in člena 22 Uredbe,

ob upoštevanju naslednjega:

(1) Uredba Komisije (ES) št. 2331/97 [3], kakor je bila spremenjena z Uredbo (ES) št. 739/98 [4], določa merila kakovosti, ki jih je treba izpolniti za dodelitev izvoznih nadomestil za nekatere proizvode iz prašičjega mesa.

(2) V Uredbi Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila [5], kakor je bila nazadnje spremenjena z Uredbo (ES) št. 2425/2000 [6], so našteti proizvodi iz prašičjega mesa, za katere se lahko dodelijo izvozna nadomestila.

(3) Oznake proizvodov, naštete v Prilogi I k Uredbi (ES) št. 2331/97, morajo biti usklajene z nedavnimi spremembami Uredbe (EGS) št. 3846/87; za proizvode, ki ne vsebujejo perutninskega mesa in jih zajema oznaka KN 16010091, je treba določiti višja merila kakovosti, da bi razpoložljiva sredstva lahko porabili učinkoviteje.

(4) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

Vpisi v zvezi z oznako KN 16010091 v Prilogi I k Uredbi (ES) št. 2331/97 se nadomestijo z vpisi iz Priloge k tej uredbi.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. decembra 2000

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 156, 29.6.2000, str. 5.

[3] UL L 323, 26.11.1997, str. 19.

[4] UL L 102, 2.4.1998, str. 22.

[5] UL L 366, 24.12.1987, str. 1.

[6] UL L 279, 1.11.2000, str. 14.

--------------------------------------------------

PRILOGA

Oznaka KN | Opis | Oznaka proizvoda | Pogoji |

160100 | Klobase in podobni proizvodi iz mesa, drobovine ali krvi; pripravki živil na osnovi teh proizvodov: | | |

| – Drugo: | | |

16010091 | – – Klobase, suhe ali za mazanje, nekuhane | | |

| – – Ne vsebuje perutninskega mesa ali drobovine | 160100919120 | (a)vsebnost beljakovin po masi: najmanj 16 % neto mase(b)brez dodatka tuje vode(c)beljakovine, razen živalskih beljakovin, so prepovedane |

| – – Drugo | 160100919190 | (a)vsebnost beljakovin po masi: najmanj 12 % neto mase(b)brez dodatka tuje vode(c)beljakovine, razen živalskih beljakovin, so prepovedane |

--------------------------------------------------